Nafarroako Parlamentuko Mahaiak, 2018ko urriaren 29an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Hezkuntza Departamentuko Langileen Kontratuen Ataleko Burutzari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urriaren 29an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau aurkezten du, idatziz erantzun dakion:

– 2018ko urriaren 19ko Nafarroako Aldizkari Ofizialean argitaratu zen 95/2018 Foru Agindua, urriaren 10ekoa, zeinaren bidez kargutik kentzen baita, berak eskatu baitu, Hezkuntza Departamentuko Langileen Kontratuen Ataleko burua. Zer arrazoi izan du dimisio-eskaria aurkezteko?

– Legegintzaldi honetan zehar zenbat pertsonak bete du kargu hori?

– Zehaztu izendapenen eta kargu-uzteen datak.

Corellan, 2018ko urriaren 19an

Foru parlamentaria: Alberto Catalán Higueras